CELEX: 62007TJ0242
Yhteisön tavaramerkki
Mitättömyysmenettely
Yhteisön sanamerkki Q2WEB
Aikaisempi yhteisön tavaramerkiksi rekisteröity sanamerkki QWEB ja aikaisempi yhteisön kuviomerkki QWEB Certified Site
Suhteellinen hylkäysperuste
Sekaannusvaara
Asetuksen (EY) N:o 40/94 8 artiklan 1 kohdan b alakohta ja 52 artiklan 1 kohdan a alakohta

Kanne SMHV:n ensimmäisen valituslautakunnan 29.3.2007 tekemästä päätöksestä (asia R 893/2005-1), joka liittyi mitättömyysmenettelyyn
CISQ Federazione Certificazione Italiana Sistemi di Qualità Aziendalin, myöhemmin IQNet Association – The International Certification
Network, ja Weilerin välillä
Asian tiedot
Rekisteröity yhteisön tavaramerkki, jonka mitättömäksi julistamista on vaadittu:
Sanamerkki Q2WEB luokkiin 9, 35, 38 ja 42 kuuluvia tavaroita varten – tavaramerkki nro 2418150
Yhteisön tavaramerkin haltija:
Dieter Weiler
Mitättömäksi julistamista koskevan vaatimuksen esittäjä:
CISQ Federazione Certificazione Italiana Sistemi di Qualità Aziendali
Mitättömäksi julistamista koskevan vaatimuksen esittäjän tavaramerkkioikeus:
Sanamerkki QWEB luokkaan 42 kuuluvia tavaroita ja palveluja varten (yhteisön tavaramerkki nro 1772078), kuviomerkki QWEB luokkiin
35, 38 ja 42 kuuluvia palveluja varten (yhteisön tavaramerkki nro 1871201) ja sanamerkki QWEBMARK luokkiin 35, 38 ja 42 kuuluvia
palveluja varten (yhteisön tavaramerkki nro 1771963)
Mitättömyysosaston ratkaisu:
Kyseessä olevan tavaramerkin julistaminen mitättömäksi.
Valituslautakunnan ratkaisu:
Valituksen hylkääminen.
Ratkaisu
1)
Kanne hylätään.
2)
Dieter Weiler velvoitetaan korvaamaan oikeudenkäyntikulut.